als_Latn dik_Latn sag_Latn
‘Macron më propozoi…’/ Mësuesja që u bë Zonja e Parë e FrancësPostuar më: 09 May 2017 22:20
Bashkëshortja e Presidenti më të ri që ka patur ndonjëherë Franca, Emanuel Macron, quhet Brigitte Trogneux dhe është ish mësuesja e tij e dramës në një shkollë private jezuite në veri të Francës.
Por historia e dashurisë së presidentit të zgjedhur francez, Emmanuel Macron, dhe bashkëshortes së tij, Brigitte Trogneux, ka pushtuar prej kohësh vëmendjen e botës.
Zonja e Parë e Francës është 25 vjet më e madhe se bashkëshorti dhe në një intervistë ka pohuar se Macron i kishte premtuar martesë që kur ky ishte 17-vjeçar dhe nxënës në gjimnaz.
Sipas bashkëshortes, Macron ka qënë gjithmonë kaq i vendosur. Vitin e fundit të gjimnazit Emmanuel Macron e kreu në Paris, kohë gjatë së cilës fliste në telefon me Brigitte Trogneux çdo ditë.
“Ai me shumë durim i mposhti kundërshtimet e mia”,- tregon Trogneux, “Nuk ishte një adoleshent si të tjerët, sillej si i barabartë me të rriturit”.
Në fund mësuesja u bind. Një vit më pas u divorcua nga bashkëshorti i atëhershëm, u shpërngul në Paris dhe ka qënë në krah të Emmanuel Macronit. Brigitte ka tre fëmijë nga martesa e parë dhe plot 7 niper dhe mbesa.
als_Latn als_Latn als_Latn als_Latn als_Latn als_Latn als_Latn